**Tony Aubin**, nado o 8 de decembro de 1907 en París (Francia) e finado na mesma cidade o 21 de setembro de 1981, foi un compositor e director de orquestra francés. Destacou especialmente polas súas composicións de música para o cine.

Traxectoria
-----------

Clase de composición de Dukas. De esquerda a dereita cerca do piano: Pierre Maillard-Verger, Elsa Barraine, Yvonne Desportes, Tony Aubin, Pierre Revel, Georges Favre, Paul Dukas, René Duclos, Georges Hugon, Maurice Duruflé. Á dereita, sentados: Claude Arrieu, Olivier Messiaen.
Tony Aubin naceu o 8 de decembro de 1907 en París (Francia), fillo do avogado Anthony Aubin. Entre 1925 e 1930 estudou teoría da música, contrapunto e orquestración e composición no Conservatorio de París con Samuel Rousseau, Noel Gallon e Philippe Gaubert e Paul Dukas respectivamente. En 1930 gañou o Prix de Rome pola súa cantata *Actaeon*, o que fixo engalar a súa carreira como compositor nesta década.

Entre 1937 e 1944 foi director artístico de Paris Mondial. En 1945 foi nomeado profesor de composición do Conservatorio de París, sucedendo a Jean Roger-Ducasse no posto que xa ocupara o seu profesor Dukas, permanecendo no carto ata 1977, e contandose entre os seus alumnos a Olivier Alain, Garbis Aprikian, Raynald Arseneault, Jocelyne Binet, Jacques Castérède, Pierre Cochereau, Marius Constant, Ginette Keller, Talivaldis Kenins, Yüksel Koptagel, Ron Nelson, Makoto Shinohara, ou o brigantino Carlos López García-Picos.

Dirixiu numerosas composicións á fronte da Orchestre de la RTF entre 1945 e 1960. En 1952 formou parte do xurado do Festival de Cannes.

Despois da morte da súa primeira muller, Louise Clavius-Marius, casou coa súa alumna Francine Tremblot de la Croix (1938-), compositora e directora artística do Conservatorio de Rueil-Malmaison.

Obra
----

*Artigo principal**:* Lista de obras de Tony Aubin.
A súa obra, fortemente influenciadas polo impresionismo de Ravel e Dukas, inclúe sonatas para piano, música de cámara, orquestral, vocal, así como unha importante produción de música radiofónica e cinematográfica.

### Composicións para o cine

* 1941: *Le pavillon brûle*, de Jacques de Baroncelli
* 1942: *À l'assaut des Aiguilles du Diable*, de Marcel Ichac
* 1943: *Les Ailes blanches*, de Robert Péguy
* 1943: *Le Corbeau*, de Henri-Georges Clouzot
* 1943: *Sondeurs d'abîmes*, de Marcel Ichac
* 1943: *Ceux du rivage*, de Jacques Séverac
* 1944: *La Collection Ménard*, de Bernard Roland
* 1948: *La Belle Meunière*, de Marcel Pagnol (adaptation de la musique de Franz Schubert)
* 1949: *La Vie est un rève*, de Jacques Séverac
* 1952: *Groenland, 20 000 lieues sur les glaces*, de Marcel Ichac e Jean-Jacques Languepin
* 1952: *Victoire sur l'Annapurna*, de Marcel Ichac
* 1962: *Dunoyer de Segonzac*, documental de Michèle Brabo
* 1966: *Illusions perdues* (feuilleton télé), de Maurice Cazeneuve d'après Honoré de Balzac

Premios e recoñecementos
------------------------

Tony Aubin foi elixido membro do Instituto de Francia en 1969, converténdose en presidente da Academia de Belas Artes en 1979. Foi condecorado coa Lexión de Honor, a Orde Nacional do Mérito e a Orde das Artes e as Letras.

Notas
-----

1. 1 2  musimem.com (ed.). "Tony Aubin (1907-1981)" (en francés). Consultado o 20 de febreiro de 2015.
2. 1 2  El Poder de la Palabra (ed.). "Tony Aubin" (en castelán). Consultado o 20 de febreiro de 2015.
3. 1 2  Music Sales Classical (ed.). "Tony Aubin" (en inglés). Arquivado dende o orixinal o 21 de febreiro de 2015. Consultado o 20 de febreiro de 2015.
4. ↑  Asociación Galega de Compositores (ed.). "López García-Picos, Carlos". Consultado o 20 de febreiro de 2015.
5. ↑  Festival de Cannes (ed.). "Tony Aubin" (en francés). Arquivado dende o orixinal o 21 de febreiro de 2015. Consultado o 20 de febreiro de 2015.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Tony Aubin*** |

|  |  |
| --- | --- |
| Control de autoridades | 
* Wd: Q1347677
* WorldCat
* VIAF: 27073533
* BNF: 11966322p
* DeutscheBio: 1024915131
* Discogs: 1071289
* Europeana: ID
* FAST: 1458679
* GND: 1024915131
* IMDb: nm0041355
* ISNI: 0000 0000 8366 4080
* LCCN: n83175304
* MusicBrainz: ID
* NTA: 098073893
* SUDOC: 027670090
* TMDb: 102863

 |